cyanic-selkie/wikianc huggingface dataset:
Brandon Teena
Oikeudenkäynti ja tuomiot
Nissen syytti Lotteria rikoksesta. Myöhemmin, lievemmän tuomion houkuttelemana, hän tunnusti avunannon murhaan sekä raiskauksen. Hän todisti Lotteria vastaan ja sai elinkautistuomion. Lotter kiisti Nissenin todistuksen, mutta hänen väitteensä kumottiin. Valamiehistö totesi Lotterin syylliseksi murhaan, ja hän sai kuolemantuomion. Kumpikin valitti tuomiosta, ja heidän valituksensa ovat tällä hetkellä tarkastettavana.
Riitta Tynjä
Riitta Helena Tynjä (o.s. Mustakallio, s. 25. elokuuta 1952 Tyrnävä) on suomalainen sosiaalityöntekijä ja poliitikko. Tynjä oli Jyväskylän kaupunginvaltuutettu vuosina 1989−1996 ja 2001−2017. Tynjä kuului Suomen kommunistisen puolueen keskuskomiteaan vuosina 1996–2016 ja sen poliittiseen toimikuntaan 1996–2007 sekä 2013–2016. Tynjä oli myös puolueensa varapuheenjohtaja vuosina 1996–2004. Hän on toiminut Demokraattisen Sivistysliiton puheenjohtajana vuodesta 2018 alkaen. Tynjä on koulutukseltaan kasvatustieteen maisteri.
Brandon Teena
Oikeudenkäynti ja tuomiot
20. syyskuuta 2007 Nissen luopui todistuksestaan Lotteria vastaan. Hän väitti, että ampui Teenan yksin eikä Lotter ollut asiassa mukana. Lotter on käyttänyt tätä uutta lausuntoa hyödykseen valittaessaan tuomiostaan.
Seuraukset
Koska Teena ei ollut saanut hormonikorvaushoitoa eikä hänelle ollut tehty leikkaushoitoja, mediassa häntä on joskus pidetty lesbona. Jotkut kuitenkin kertoivat Teenan suunnitelleen hoitoja.
Riitta Tynjä
Elämä
Tynjä oli 1990-luvun puolivälissä Vasemmistoliiton kaupunginvaltuutettu ja puolueen Jyväskylän kunnallisjärjestön puheenjohtaja.
Brandon Teena
Seuraukset
Äiti JoAnn Brandon haastoi Richardsonin piirikunnan ja Charles Lauxin oikeuteen tämän epäonnistumisesta murhan estämisessä ja epäsuorasta syyllisyydestä siihen. Hän voitti oikeudenkäynnin ja sai 80 000 dollaria korvauksena. Oikeuden tuomari Orville Coady vähensi summasta 85 prosenttia perusteenaan Nissenin ja Lotterin vastuu, sekä yhdellä prosentilla äidin osasyyllisyydestä. Tällä perusteella maksettavaksi jäi 17 360,97 dollaria. Vuonna 2001 Nebraskan ylioikeus kumosi tämän päätöksen ja määräsi maksettavaksi täydet 80 000 dollaria henkisestä kärsimyksestä sekä 6 223,20 dollaria hautajaiskuluja. 11. lokakuuta 2001 sama tuomari lisäsi summaan vielä 12 000 dollaria.
Riitta Tynjä
Elämä
Tynjä on vastustanut aktiivisesti Jyväskylän siihenastiselle kaupunginjohtajalle Pekka Kettuselle vuonna 2004 maksettua 200 000 euron erorahaa. Hän valitti asiasta oikeuteen ja vuonna 2007 KHO totesi järjestelyn laittomaksi. Kaupunki päätti kuitenkin olla perimättä rahoja takaisin. Uusien valitusten jälkeen KHO päätti elokuussa 2009 pitää aiemmat päätökset laittomuudesta voimassa. Marraskuussa 2009 kaupunginvaltuusto päätti jälleen olla noudattamatta oikeuden päätöstä.
Brandon Teena
Seuraukset
Šeriffi Laux sai kritiikkiä asenteestaan Teenaa kohtaan – hän oli eräässä vaiheessa viitannut tähän sanalla "se".
Riitta Tynjä
Elämä
Kunnallisvaaleissa 2008 Tynjä sai 953 ääntä ja 2012 vaaleissa 627 ääntä. Vuoden 2017 kuntavaaleissa hän sai 441 ääntä eikä tullut valituksi. Samalla SKP menetti ainoan paikkansa Jyväskylän kaupunginvaltuustossa.
Brandon Teena
Seuraukset
Vuonna 1999 Teenasta tuli aihe Oscar-palkitulle elokuvalle Boys Don't Cry, jossa Teenan roolissa nähtiin Hilary Swank sekä Tisdelinä Chloë Sevigny. Ennen ensi-iltaa Tisdel haastoi elokuvan tuottajat oikeuteen nimensä ja olemuksensa luvattomasta käytöstä. Hän väitti, että elokuva antaa ymmärtää hänen olleen "laiska, hutsahtava käärme" sekä ns. roskaväkeä. Hän väitti myös, että elokuva antaa katsojille kuvan, että hän olisi jatkanut Teenan tapailua saatuaan tietää tämän syntymässä määritellystä sukupuolesta.
Teenan kohtalon herättämiä kysymyksiä tutkii myös dokumenttielokuva The Brandon Teena Story. Molemmat elokuvat tuovat esiin amerikkalaisen yhteiskunnan suvaitsemattomuutta poikkeavaa seksuaalisuutta kohtaan ja kysyvät, miksi se, että hän halusi elää miehenä, oli tärkeämpää ja vaarallisempaa kuin se, että hänen turvallisuutensa oli uhattuna suvaitsemattomassa yhteisössä.
Teenan hautakiveen on kaiverrettu Teenan syntymänimi sekä kirjoitus "tytär, sisar ja ystävä".
Vuonna 2006 brittiläinen duo Pet Shop Boys julkaisi laulun nimeltä "Girls Don't Cry", joka kertoo Teenasta.
Raja (täsmennyssivu)
Raja voi tarkoittaa seuraavia:
Sonic Chronicles: The Dark Brotherhood
Sonic Chronicles: The Dark Brotherhood on Biowaren kehittämä ja Segan julkaisema toimintaroolipeli, joka julkaistiin Nintendo DS:lle vuonna. Peli kuuluu Sonic the Hedgehog -sarjaan.
Pelaaminen
The Dark Brotherhood muistuttaa ohjauksiltaan ja taistelumekanismeiltaan monia Nintendo DS -konsolille julkaistuja Final Fantasy -pelejä. Pelaaja voi tutkia erilaisia alueita ja liikuttaa hahmoa kosketuskynän avulla, jolla hoidetaan myös kaikki erilaisten vihollisten kanssa käytävät taistelut. Hahmoista kaikkia ei ole heti saatavilla, vaan pelaaja kohtaa ja saa avatuksi uusia pelaajia edetessään pelissä. Muutaman hahmon kohdalla täytyy suorittaa kuitenkin joku tehtävä, jotta hahmon saa pelattavaksi. Jokaisella pelattavalla hahmolla on omia kykyjä, joilla voi suorittaa tiettyjä asioita. Esimerkiksi Sonic voi juosta suurimman juoksunopeuden tarvitsevien kiemuroiden läpi ja Tailsillä voi lentää parhaimman lentokyvyn vaativien rotkojen yli. Vaikka joillakin hahmoilla saattaa olla kyky suorittaa useampiakin asioita, niillä ei välttämättä voi esimerkiksi hakata rikki ihan mitä tahansa hakattavia esineitä, sillä rikottavien esineiden kestävyys on luokiteltu kolmeen eri tasoon kuten hahmojenkin kykytasot. Peli sisältää uudistusten lisäksi paljon lukuisia perinteitä muista Sonic-peleistä, kuten sen, että kerättävinä esineinä on sormuksia ja ympäri maailmaa piilotettuja Chao-olentojen munia. Niistä saatavilla Chaoilla voi kehittää mahdollisten hahmojen kykyjä, kuten hyökkäys- tai puolustustehoa.
Peli sisältää lukuisia Sonic-pelisarjan peleistä tuttuja tasoja, kuten Green Hill Zonen ja Central Cityn sekä uusia tasoja kuten Blue Ridge Zonen ja Metropolisin. Taisteluissa pelaajalla on käytettävinään hahmojen perushyökkäysten lisäksi erikoishyökkäyksiä, joita voi tehdä SP-pisteiden avulla. Jokaisella hahmolla on omanlaiset erikoishyökkäyksensä tai kykynsä, joissa tekee hahmo joko yksinään tai muutaman muun toverin kanssa erikoishyökkäyksen. Ryhmähyökkäyksiä voi tehdä vain silloin, kun pelaaja käyttää taisteluissa ryhmähyökkäyksessä tarvittavia hahmoja.
Ympäri pelimaailmaa pelaaja voi löytää erilaisia säilöjä, joiden sisältä voi löytää erilaisia avusteita tai johonkin tehtävään liittyviä esineitä kuten ”Revival Ring” -sormuksen, jolla pelaaja voi herättää taistelussa tajuttomaksi menneen hahmon ja ”Rocky Salt” -suolakiven, josta voi saada lisää erikoisiskuissa tarvittavia SP-pisteitä. Samoja avusteita pelaaja voi saada myös lukuisista ympäri pelimaailmaa sijoitetuista kaupoista ja taisteluista voitettuaan semmoisen.
Seututie 303
Seututie 303 on seututie Valkeakosken ja Akaan kaupunkien alueilla. Tie lähtee Akaan Viialasta, Seututie 190:ltä ja kulkee valtatien 9 poikki Toijalan taajamaan ja sieltä edelleen  valtatien 3 poikki ja päättyy  seututielle 130, eli vanhalle valtatie 3:lle.
Sonic Chronicles: The Dark Brotherhood
Tarina
Tri. Eggman on myös varmistettu vihollishahmoksi peliin, mutta ei pääpahikseksi. Peli esittelee uuden hahmon, Shaden, mutta ei ole vielä tietoa mikä tai kuka hän on.
Vastaanotto
Sonic Chronicles: The Dark Brotherhood sai pääosin positiivisia vastaanottoja arvostelijoilta, sillä Metacriticin laskemien, 54 arvostelijan pistekeskiarvosanaksi tuli 74/100 ja GameRankings antoi keskiarvosanaksi 75 % 44 arvostelijan antaman arvosanan mukaan.
Peli sai paljon positiivisia reaktioita sen grafiikoista ja ympäristöistä, joiden sanottiin olevan kirkkaita, värikkäitä ja pirteitä, kiistatta "hienolta näyttäviä" "liukkaalla esityksellä", ja kohtauksilla, jotka ovat "visuaalisesti teräviä".
Sonicin ensimmäinen roolipelilajityypin peli, yleisellä skenaariolla, sisältäen pelin tarinan ja dialogin, saivat ristiriitaisia vastaanottoja. Arvostelijat tunnustivat sen, että verrattuna muihin roolipeleihin, "luku-pohjainen tarina on odotetusti kevyt ja sarjakuvamainen", ja tarpeeksi kiinnostava "sopimaan yhteen varsinaisen pelin kanssa". Yhdessä yleisesti alhaisen vaikeustason kanssa (kuvattu myös "ilmiöllisesti helpoksi" ), tarinaa ja skenaariota huomioitiin myös hyvästä syystä siksi että tämä sisäänkäynti voisi olla sopiva nuoremmille roolipelien pelaajille. Arvostelijat olivat samaa mieltä myös siitä että tarina muodostuu entistä kiinnostavemmaksi ja mutkikkaammaksi pelin toisella puoliskolla. Pelattavat hahmot, jotka olivat vähemmän kuin hyvin vastaanotettuja aiemmissa Sonic-peleissä, oli tässä pelissä vastaanotettu yleisesti hyvin ja olivat "hyvin kirjoitettuja ja tykättäviä". Edelleen roolipelin suunnittelun vastaanotosta, pelattavuuselementit saivat myös ristiriitaisia vastaanottoja. Jotkut arvostelijat huomioivat määräilevän taistelusysteemin käyvän "ärsyttäväksi", kun taas toiset arvostelijat tunsivat taistelusysteemin "riemustavaksi", hyvällä vaikeustasolla ja "jonkinlaisella mahtavalla jännityksellä". Moninpelitoimintojen puute, Chao-olentojen jakamisen rinnalla, nähtiin myös pettymykseksi.
Muu media
Archie Comics teki tutkielman Sonic Chronicles -pelille, jonka nimi on Invaders from Beyond, sisältäen Knucklesin kaappauksen. Lyhyt kaistale kattaa vain sen mitä tapahtui ennen pelin tarinaa, joka sisältää vain eräänlaisen prologin ja loppuu kehottaen lukijoita ostamaan Sonic Chroniclesin nähdäkseen sen että "mitä tapahtuu seuraavaksi".
Koripallon Mestarien liiga
Koripallon Mestarien liiga (, lyh. BCL) on FIBA Europen ylläpitämä, vuonna 2016 perustettu kansainvälinen koripallosarja.
FIBA Europe perusti urheilulliseen menestykseen perustuvan kilpailun haastamaan Euroleague Basketballin järjestämän Euroliigan. Kilpailussa jaetaan rahapalkintoja. Karsintavaiheessa pudonneet joukkueet jatkavat FIBA Europe Cupissa. Mestarien liiga on FIBA Europen ja kymmenen Euroopan kansallisen huippusarjan yhteisomistuksessa.
Sarjan ensimmäisen kauden 2016–2017 voitti espanjalainen CB 1939 Canarias. Kaudella 2017–2018 mestariksi kruunattiin kreikkalainen AEK Ateena ja kaudella 2018–2019 italialainen Virtus Bologna. Vuosina 2020 ja 2021 kilpailun voitti espanjalainen CB Miraflores, josta tuli näin kilpailun ensimmäinen useammin kuin kerran voittanut seura.
Luettelo maailman korkeimmista rakennuksista ja rakennelmista
Tämä on epätäydellinen luettelo maailman korkeimmista rakennuksista ja rakennelmista. Rakennelmat kursivoituina eivät enää ole pystyssä.
Fievel matkalla Amerikkaan
Arvioita
Video-oppaassa vuodelta 1994 Esko Rautakorpi pitää elokuvaa hellyttävänä mutta kangertelevana ja antaa sille kolme tähteä viidestä, mikä vastaa sanallista arviota ”hyvä”.
Mont Pelée
Mont Pelée on aktiivinen tulivuori Martiniquen (Ranskan merentakainen departementti Länsi-Intiassa) saaren pohjoiskärjessä Karibianmerellä. Sammuneeksi luultu Mont Pelée purkautui 8. toukokuuta 1902 (katso Mont Peléen tulivuorenpurkaus 1902) tuhoten noin kuusi kilometriä vuorenhuipusta etelään sijainneen Saint-Pierren kaupungin.
Saint Pierre oli tuolloin saaren pääkaupunki, asukasluvultaan noin 25 000, jota kasvattivat 25. huhtikuuta alkaneiden pienempien tulivuorenpurkauksien mutavyöryjä ja pieniä räjähdyksiä paenneet pakolaiset. 8. toukokuuta noin 30 000 ihmistä sai tulivuorenpurkauksessa surmansa muutaman minuutin sisällä purkauksen alkamisesta. Ainoastaan kaksi pelastui: kaupunginvankilan maanalaisessa kuolemansellissä ollut kuolemaantuomittu vanki (armahdettiin myöhemmin), sekä kaupungin laidalla asunut mies. Kuolleiden joukossa oli useita kaupungin satamaan ankkuroituneiden laivojen matkustajia ja miehistön jäseniä.
26. huhtikuuta kadonneen Roraima-laivan uskotaan uponneen jonkin pääpurkausta edeltäneen purkauksen tuhkapilven uhrina.
Mont Pelée jatkoi hävitystyötään pitkälle vuoteen 1903 asti. 30. elokuuta 1902 laavavirta iski Morne Rougen kylään, jolloin ainakin 1 000 ihmistä sai surmansa.
Viimeksi tulivuori on purkautunut vuosina 1929–1932.
Trapeze
Trapeze oli brittiläinen rockyhtye. Sen musiikissa oli vaikutteita funkista.
Trapeze perustettiin maaliskuussa 1969. Sen perustajajäsenet olivat Glenn Hughes, Mel Galley ja Dave Holland. Hughes lähti yhtyeestä vuonna 1973 liittyäkseen Deep Purpleen. Galley ja Holland onnistuivat pitämään Trapezen koossa, kunnes Holland vuonna 1979 jätti yhtyeen liittyäkseen Judas Priestiin. Trapeze hajosi pian tämän jälkeen. Holland perusti yhtyeen uudelleen vuonna 1990, mutta se hajosi jälleen vuonna 1994.
Bakteriofagi
thumb|right|T4-bakteriofagi Bakteriofagi, useimmiten pelkästään fagi (tai faagi), on virus, joka loisii bakteerissa ja tuhoaa niitä. Eniten tutkimuksessa käytettyjä bakteriofageja ovat bakteriofagi λ sekä T4-bakteriofagi (kts. kuva). Fagit rakentuvat ikosahedraalisesta proteiinikuoresta, joka ympäröi sisällä olevaa DNA:ta, tai eräiden yksinkertaisempien fagien kohdalla RNA:ta. Tyypillisen DNA-fagin kromosomi sisältää n. 50 geeniä (5–500 kBp), jotka koodaavat muun muassa fagin osia, sekä proteiineja, joiden avulla fagi lamaannuttaa isäntäbakteerisolun. Fagilla on myös proteiinista koostuva rakenne, jolla se kiinnittyy bakteeriin ja injektoi eli syöttää sisään DNA:nsa (tai RNA:nsa). Fagit ovat kooltaan n. 20–200 nm (vertaa Escherichia coli -bakteeriin, joka on kooltaan n. 0,5 µm x 0,5 µm x 2,0 µm = 500 nm x 500 nm x 2000 nm).
Fagit ovat erittäin laajalti levinneitä, ja niitä on eritoten maaperässä ja eläinten suolissa. Yksi tihein fagien (ja muiden virusten) esiintymisalue on merivesi, jossa jopa 109 viruspartikkelia on löydetty millilitrassa pintavettä. Noin 70 % vedessä elävistä bakteereista kokeekin fagi-infektion.
Gennadi Janajev
Gennadi Ivanovitš Janajev (, 26. elokuuta 1937 – 24. syyskuuta 2010) oli venäläinen poliitikko.
Janajev työskenteli Komsomolissa, NKP:n nuorisoliitossa, vuodesta 1963. Vuodet 1968–1970 hän oli nuorisoliittojen komitean puhemies. Vuodet 1986–1990 Janajev oli ammattiyhdistysten ylimmän neuvoston puhemies, sihteeri ja varapuhemies. Heinäkuussa 1990 hänet valittiin NKP:n politbyrooseen ja keskuskomitean sihteeriksi. Joulukuusta 1990 elokuuhun 1991 Janajev oli Neuvostoliiton varapresidentti.
Janajevin ja muiden vanhoillisten joukkio, valtion hätätilakomitea, yritti vallankaappausta 19. elokuuta 1991 presidentti Mihail Gorbatšovin ollessa lomalla. Janajev nimitettiin Neuvostoliiton virkaa tekeväksi presidentiksi. Venäjän SFNT:n presidentti Boris Jeltsin ryhtyi kuitenkin toimiin kaappaajia vastaan, joiden suunnitelma romahti parissa päivässä ensimmäisiin vastoinkäymisiin. Yrityksellä oli kuitenkin kauaskantoisia seurauksia, kun Jeltsin kielsi Neuvostoliiton ja Venäjän kommunistiset puolueet ja niiden varat takavarikoitiin. Gorbatšov joutui näin eroamaan kaikista viroistaan puolueessa. Viimeiset neljä Neuvostoliiton kuukautta olivat lähinnä sen saattohoitoa.
Janajev ja 11 muuta tuomittiin vallankaappausyrityksestä, mutta armahdettiin helmikuussa 1994. Tämän jälkeen Janajev toimi yhteiskunnallisissa järjestöissä ja työskenteli Venäjän kansainvälisessä matkailuakatemiassa.
Janajev kuoli moskovalaisessa sairaalassa keuhkosyöpään 24. syyskuuta 2010.
Bakteriofagi
Bakteriofagien rakenne
Fagit, kuten useat eukaryoottien virukset, kokoontuvat spontaanisti osasistaan. Tämä on luultavasti mahdollista korkeasti symmetrisen, mutta kuitenkin melko yksinkertaisen rakenteen ansiosta. Riittää, että solun proteiinisynteesi kaapataan tuottamaan fagin osasia, jotka sitten kokoontuvat itsestään uusiksi fageiksi (kts. fagien elämänsykli alla).
Bakteriofagien elämänsykli
Fagi lähestyy solua, kiinnittyy sen pintaan ja injektoi geneettisen materiaalinsa soluun. Fagin proteiinikuori ja -osaset eivät päädy soluun sisälle. Tästä eteenpäin bakteriofagi yleisesti omaksuu toisen kahdesta eri linjasta: lysogeenisen tai lyyttisen.
Ensimmäisessä fagin kromosomi liittyy bakteerin kromosomiin paikkaspesifisellä rekombinaatiolla. Esimerkiksi bakteriofagi λ:n kromosomilla liittymiskohtana toimii attP-niminen DNA-jakso, ja sen kohteella E. colilla attB. Fagin DNA voi säilyä nukuksissa isännän kromosomissa tuhansia sukupolvia. Fagista käytetään tällöin nimitystä profagi. Irtautuminen tapahtuu esimerkiksi UV-valon seurauksena (UV tunnetusti hajottaa DNA:ta), mutta sitä voi estää (aiheuttaa) myös tietyt proteiinit, joiden inaktivointi (aktivointi) johtaa fagin kromosomin irtautumiseen. Tästä eteenpäin bakteerin kohtalo on sama kuin lyyttisessä reaktiotiessä.
Lyyttisessä tapahtumakulussa fagin kromosomia monistetaan ja solun proteiinisynteesikoneisto alkaa tuottaa fagin osasia. Nämä kokoontuvat, kunnes solu on niin täynnä fageja, että se räjähtää auki vapauttaen vastatuotetut fagit infektoimaan uusia bakteereja. Yleensä yksi fagi-infektio johtaa 50–200 uuden fagin tuotantoon, ja yli kahden fagin infektiot samaan soluun ovat erittäin harvinaisia.
Bakteriofagien sovellukset
Bakteriofageista on 1980-luvun puolivälin jälkeen kehittynyt tärkeitä genetiikan työkaluja.
Fagit toimivat parhaiten, kun ne pääsevät suoraan kosketukseen infektion kanssa, joten ne levitetään suoraan haavalle. Tämä on kuitenkin harvoin käytännöllistä. Huolimatta yksittäisistä onnistumisista muun muassa Neuvostoliitossa, fagiterapian tehokkuutta ei ole vielä laajasti tutkittu. Joitakin kliinisiä kokeita fagiterapiasta on käynnissä.
Fageja voidaan käyttää DNA:n kloonaukseen. Vaikka plasmidit ovat erinomaisia DNA:n kloonaamiseen, niitä ei voi käyttää yli 10 kbp:n rihmoille. Bakteriofagi λ:n DNA mahdollistaa kiertotien tämän ongelman ylitse. Sen genomista poistetaan keskeltä osa, joka ei ole tärkeä uusien fagien luomisessa. Sen tilalle liitetään vieras DNA, joka halutaan kloonata. Fagien annetaan sitten infektoida E. coli -bakteereja, jotka hoitavat DNA:n kloonauksen.
Geenikirjastot. Jos haluamme kloonata koko (ulkopuolisen) genomin, hajotamme sen osiin ja rakennamme fageista kloonialtaan, joka on tarpeeksi iso, jotta kaikkia mahdollisia fragmentteja on sisällytetty. Fagien annetaan infektoida alttiita bakteereita petrimaljalla, jolloin muodostuvat plakit eli tyhjät alueet, joilta fagit ovat tappaneet bakteerit, sisältävät monin kerroin kopioituna tiettyä DNA-jaksoa, jonka kyseinen fagi sattui sisältämään. Yksi fagi riittää luomaan silminhavaittavan plakin.
Fagit hoitavat myös osan bakteerien välisestä geneettisen materiaalin vaihtamisesta. Bakteerit eivät lisäänny seksuaalisesti, eli ne eivät läpikäy meioosia, joka loisi geneettistä variaatiota. Kuitenkin bakteerit pystyvät adaptoitumaan uusiin ympäristöllisiin haasteisiin, eli kehittymään evolutionaarisesti. Kun fagi-virus kokoontuu osistaan bakteerin sytoplasmassa, se saattaa vahingossa sisällyttää myös bakteerin omaa DNA:ta sisälleen. Tämä DNA kulkeutuu sitten fagin mukana seuraaviin bakteereihin ja se saattaa tehdä fagista myös tehottoman, eli seuraava bakteeri ei kuolekaan. Tätä kutsutaan yleiseksi transduktioksi. Kun profagin kromosomi leikataan irti bakteerin kromosomista, se saattaa viedä mukanaan bakteerin geenejä, jotka sijaitsevat fagin kromosomin vieressä bakteerin DNA:lla. Tätä kutsutaan erikoiseksi transduktioksi.
Bakteerien puolustusmekanismit fageja vastaan
Puolustautuakseen fageilta bakteerit tuottavat endonukleaasi-proteiineja, jotka pilkkovat DNA:ta tietystä emäsjaksosta. Eri endonukleaaseilla on oma spesifinen kohdejaksonsa. Näillä bakteerit pyrkivät tekemään fagin kromosomista kelvottoman, jolloin fagin hyökkäys epäonnistuu. Suojatakseen oman DNA:nsa endonukleaaseilta bakteerit lisäävät metyyliryhmiä suojaamaan endonukleaasien kohdejaksoja, jolloin ne eivät pilko bakteerin omaa DNA:ta.
Ratface
Ratface on suomalainen MC Respektorin luotsaama hardcore punk -yhtye. Se perustettiin Helsingin Kaisaniemessä Tuska-festivaalin alla kesällä 2006. Yhtyeen sanoitukset käsittelevät pääasiassa alkoholin käyttöä ja rellestämistä. Ratface on julkaissut kaksi studioalbumia, Ratassed (2010) sekä Negative Partycore (2013).
Yhtye julkaisi 23.1.2020 uuden omakustanne-EP:n, nimeltään "Peace Out".
Yhtye juhlisti vuonna 2016 kymmenenvuotista taivaltaan juhlakiertueella, joka huipentuu Lappeenrannassa heinäkuussa järjestettävään LPRHC Festiin.
Einar Myntti
Einar Otto Evert Myntti oli suomalainen jääkäri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Riianlahdella vuonna 1916, missä hän myös kaatui.
Perhetausta ja koulutus
thumb|300px|Jääkäripataljoona 27:n 1. komppania. Hänen vanhempansa olivat kauppias Karl Myntti ja Maria Jakobintytär. Myntti kävi kansakoulun.
Jääkärikausi
Myntti työskenteli kauppa-apulaisena Raippaluodossa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 7. maaliskuuta 1916, josta hänet siirrettiin 19. huhtikuuta 1916 pataljoonan täydennysjoukkoon, josta hänet palautettiin takaisin pataljoonaan yhteyteen ja sijoitettiin pataljoonan 1. komppanian. Hän otti osaa taisteluihin ensimmäisessä maailmansodassa Saksan itärintamalla Riianlahdella, missä hän kaatui taistelussa osallistuttuaan partiossa sattuneeseen kahakkaan 20. syyskuuta 1916. Hän oli kaatuessaan naimaton ja hänet haudattiin sotilashautaan Dumben kylään, jossa hän lepää yhdessä saksalaisten aseveljien kanssa. Samassa haudassa lepää myös neljä muuta partiokahakoissa vuonna 1916 kaatunutta suomalaista jääkäriä: Frans Viktor Heinonen, Viktor Kamis, Emil Aleksander Kantola ja Konrad Johan Olof Pehrsson.
Uinnin lyhyen radan Euroopan-mestaruuskilpailut 2006
Uinnin lyhyen radan Euroopan-mestaruuskilpailut järjestettiin vuonna 2006 kymmenennen kerran. Kilpailut pidettiin Helsingissä Mäkelänrinteen uintikeskuksessa 7.–10. joulukuuta. Kilpailujen järjestäjänä toimi Euroopan uimaliitto LEN.
Kilpailujen järjestelytoimikunnan puheenjohtajana toimi Jukka Vilske. Kilpailuissa tehtiin yhteensä kolme maailmanennätystä, viisi Euroopan ennätystä ja seitsemän kisaennätystä. Suomen menestynein uimari Jani Sievinen päätti kilpailu-uransa Helsingin Euroopan-mestaruuskilpailuihin.
Mitalitaulukko
Isäntämaa
Eisten
Eisten on kunta Sveitsissä Valais’n kantonissa. Siellä on vajaat 200 vakinaista asukasta. Eisten on yksi Vispin hallinnollisen alueen 19 kunnasta.
Sijainti
Eisten sijaitsee Valais’n saksankielisessä osassa, Vispajoen toisen alkujoen Saaser Vispan varrella, Saastalissa. Kunnan asutus on keskittynyt joen syvään laaksoon runsaan 1 000 metriin korkeuteen.
Liikenneyhteydet
Eisteniin rakennettiin tieyhteys Staldenista vuonna 1934. Kylään on säännöllinen linja-autoyhteys: postiauto Brigistä ja Vispistä kulkee puolen tunnin välein.
Ilja Hurník
thumb|Ilja Hurník Ilja Hurník (25. marraskuuta 1922 Poruba – 7. syyskuuta 2013 ) oli tšekkiläinen säveltäjä ja pianisti.
Hurník sävelsi musiikin Zdeněk Milerin ohjaamaan animaatioon Měsíční pohádka (Jääprinssi).
Southern rock
Southern rock on rockmusiikin tyylisuunta, joka kehittyi 1960- ja 70-luvun vaihteessa Yhdysvaltojen etelävaltioissa. Tyylillisesti se on sekoitus rockia, kantrirockia, bluesia ja soulia. Myös eräät 1970-luvun alun brittiläiset rockyhtyeet, kuten esimerkiksi The Who, Free ja Led Zeppelin, ovat vaikuttaneet vahvasti tyylisuunnan syntyyn. Tyylin tunnusomaista soundia leimaavat riffipainoitteisuus ja ajoittain pitkät instrumentaaliosuudet, jotka saattavat sisältää muun muassa kahden sooloinstrumentin välistä vuoropuhelua. Southern rockin nimekkäimpiä edustajia ovat Lynyrd Skynyrd, Allman Brothers Band, The Marshall Tucker Band, The Charlie Daniels Band, Creedence Clearwater Revival, Blackfoot, The Outlaws, 38 Special, Molly Hatchet ja ZZ Top.
Nykyisin tämä tyylisuunta luetaan marginaalimusiikin joukkoon kuten muutkin juurimusiikkia edustavat suuntaukset. Lynyrd Skynyrd -yhtyettä onkin sanottu Grateful Dead -yhtyeen ohella maailman suurimmaksi kulttiyhtyeeksi. Tosin Yhdysvalloissa tällä tyylisuunnalla on edelleen vankka kannattajakuntansa. Nykyistä niin sanottua toisen polven southern rockia edustavat sellaiset yhtyeet ja artistit kuin The Black Crowes, The Georgia Satellites ja Dan Baird.
Luettelo Raamatun henkilöistä
Tämä on osittainen luettelo Raamatun henkilöistä.
NBA-kausi 1972–1973
NBA-kausi 1972–1973 oli NBA-liigan 27. kausi. Runkosarja alkoi 10. lokakuuta 1972 ja päättyi 28. maaliskuuta 1973. Pudotuspelien päätteeksi 10. toukokuuta mestaruutta juhli New York Knicks voitettuaan Los Angeles Lakersin finaalisarjassa otteluvoitoin 4–1.
Runkosarja
V=voitot, H=häviöt, V%=voittoprosentti, *=divisioonansa voittaja
Poker After Dark
Poker After Dark on yhdysvaltalainen tunnin pituinen NBC-yhtiön myöhäisillan pokeriohjelma. Kuutena iltana viikossa tulevan ohjelman lähettäminen alkoi tammikuussa 2007 ja päättyi syyskuussa 2011, kun Yhdysvaltain liittovaltio nosti ohjelman pääsponsori Full Tilt Pokeria vastaan useita syytteitä. Ohjelmaa tuotettiin seitsemän tuotantokauden ajan.
Poker After Darkissa kilpailee joka viikko kuusi tunnettua pokeriammattilaista 120 000 dollarin palkintopotista, joka muodostuu jokaisen osallistujan 20 000 dollarin sisäänostosta (buy-in). Turnauksessa pelataan texas hold 'emia no limit -muodossa ja voittaja voittaa yksin koko palkintosumman. Neljännen tuotantokauden erikoisuutena ovat käteispeli- ja kaksinpeliviikot.
Ohjelman emäntänä oli kahdella ensimmäisellä tuotantokaudella World Poker Tourilta tunnetuksi tullut Shana Hiatt, kolmannella Marianela Pereyra ja neljännestä kaudesta eteenpäin Leeann Tweeden. Ohjelman kommentaattorina on Ali Nejad (saksalaisessa versiossa Michael Körner).
Kuvaukset tapahtuvat yhden päivän aikana, mutta ohjelma on editoitu niin, että voittaja ratkeaa perjantain lähetyksessä. Lauantaina kisa uusitaan koosteena ("director's cut").
Viitteet
1 – Kolmannessa jaksossa pöytä jatkoi puhumista ja kiusoitteli Hellmuthia tämän yrittäessä päättää vastatako Duken all-in korotukseen. Hellmuth suuttui Shawn Sheikhanille ja jätti pöydän. Hellmuth palasi pari kierrosta myöhemmin, mutta ilmoitti ettei osallistu enää ohjelmaan ellei sääntöjä tarkenneta niin, että toista pelaajaa ei saa häiritä puhumalla tämän vuoron aikana ja siitä rangaista kuten virallisissakin turnauksissa. 2 – Osallistujat ovat jokainen voittaneet WSOP:n pääturnauksen: Gold, Ferguson, Moneymaker ja Mortensen kerran ja Brunson ja Chan kahdesti. 3 – Osallistujista Farha, Hellmuth, Matusow ja Tony G tunnetaan erittäin puheliaina ja äänekkäinä pelaajina. 4 – Voittaja Phil "Unabomber" Laak oli pöydän ainoa pelaaja, jolla ei ole WSOP-voittoa. 5 – Kaikki pelaajat ovat olleet kommentaattoreina television pokeriohjelmissa. 6 – Näyttelijä Jennifer Tilly on aiemmin tuotantokaudella voittaneen Phil Laakin tyttöystävä. Shana Hiattin haastattelussa Phil Gordon kertoi, että hänen mielestään pöydässä pelasi maailman kaksi parasta pokerinpelaajaa: Phil Ivey ja Patrik Antonius.
Toinen tuotantokausi (2007)
Tuotantokausi kuvattiin toukokuussa 2007 South Point Hotel and Casinolla Las Vegasissa.
Viitteet
1 – kaikki pelaajat ovat voittaneet WSOP:n pääturnauksen 2 – kansainvälinen pelaajajoukko edustaa Tanskaa, Ranskaa, Suomea, Kanadaa (2) ja Italiaa 3 – pelaajat ovat moninkertaisia WSOP-rannekevoittajia 4 – pelaajat ovat kaikki voittaneet WPT-turnauksen vähintään kahdesti 5 – pelaajat ovat tunnettuja "taistelupareja" 6 – pelissä on 50 000 dollarin sisäänosto normaalin 20 000 dollarin sijaan 7 – pelaajat esiintyvät ohjelman alkutunnuksessa
Kolmas tuotantokausi (2008)
Kolmas tuotantokausi kuvattiin lokakuussa 2007 South Point Hotel and Casinolla Las Vegasissa.
Abazan kieli
Abaza (abazaksi абаза бызшва) on abazojen puhuma luoteiskaukasialainen kieli. Sillä on virallisen kielen asema pohjoiskaukasialaisessa Karatšai-Tšerkessian tasavallassa Venäjällä.
Levinneisyys ja puhujamäärä
Vuoden 2002 väestönlaskennan mukaan abazan kieltä puhui 38 000 henkeä (lukuun sisältyvät myös abazaa toisena tai vieraana kielenä puhuvat). Karatšai-Tšerkessiassa abazan puhujia oli 33 700. Kaukasian sodan aikana 1800-luvulla abazoja muutti joukoittain Turkkiin, jossa heitä arvioidaan olevan noin 15 000.
Venäjällä 96,3 % abazoista osaa venäjää (82,8 % vuonna 1989). Huomattava osa abazoista puhuu myös tšerkessiä.
Vuoden 2010 väestönlaskennan mukaan Venäjällä on 37 800 abazan puhujaa.
Historia ja murteet
Abaza kuuluu abhaasilais-adygeilaisten kielten abhaasilais-abazalaiseen alaryhmään. Sen lähin sukukieli on abhaasi. 1200-luvulta lähtien osa abhaaseista muutti Kaukasuksen pohjoispuolelle, jossa heidän kielensä ja kulttuurinsa sai vaikutteita tšerkesseiltä.
Kieli jakautuu tapantan ja ašharuan päämurteisiin. Ašharuat ovat muuttaneet Abhasiasta vasta 1600–1800-luvuilla, ja siksi heidän kielensä on lähempänä abhaasia.
Kirjakieli
Abazan kirjakieli on luotu vuonna 1932. Sen normit perustuvat tapantan murteeseen. Aluksi käytettiin latinalaista kirjaimistoa, mutta vuonna 1938 siirryttiin kyrilliseen aakkostoon. Abazan kielessä on vain kaksi vokaalifoneemia, mutta peräti 63 konsonanttia, joita merkitään erilaisin kirjainyhdistelmin. Lisämerkkejä kirjaimistossa on vain yksi: Ӏ|Ӏ (”palotška”).
Abazan kirjaimisto
Abazan kielellä ilmestyy sanomalehti Abazašta, oppikirjoja sekä kauno- ja lastenkirjallisuutta. Vuonna 2008 abazaksi julkaistiin 4 kirjanimekettä yhteensä 4 000 kappaleen painoksena. Kouluissa kieltä opetetaan aineena. Sitä käytetään myös jonkin verran radiossa ja televisiossa. Abazan kieltä pidetään varsin elinvoimaisena eikä sen asema ole uhanalainen.
FG-42
thumb|300px|FG-42-1 thumb|300px|FG-42-1 (ylempi) ja FG-42-2 kiikaritähtäimillä varustettuina. thumb|300px|FG-42 laskuvarjojääkärin aseena vuonna 1944 Ranskassa.
FG-42 eli Fallschirmjägergewehr 42 on toisen maailmansodan aikana valmistettu saksalainen kaasumäntätoiminen, kerta- ja sarjatulta ampuva automaattikivääri. Tämäntyyppisiä, täysitehoista kiväärinpatruunaa ampuvia aseita on nimitetty myös sarja-automaattikivääreiksi.
Eräs aseen erikoisuuksista oli, että se kertatulta ammuttaessa toimi suljetulta lukolta, kun taas sarjatulta ammuttaessa jäähdytyksen parantamiseksi avoimelta lukolta.
Ase kehitettiin RLM:n (Reichsluftfahrtministerium, ilmailuministeriö) tilauksesta, tarkoituksena saada laskuvarjojoukoille Mauser Kar 98k -kiväärit, MP-38- ja MP-40-konepistoolit ja MG 34-konekiväärit korvaava yleisase, joka tavoite ei kuitenkaan toteutunut.
Vaikka FG-42 kevyenä, kerta- ja sarjatulta ampuvana taistelijan henkilökohtaisena kiväärinä ennakoi todellisen rynnäkkökiväärin syntyä, se oli epäonnistunut konstruktio. Käyttämänsä täysitehoisen sotilaskiväärin patruunan takia se oli lähes mahdoton hallita sarjatulella. Ase oli myös erittäin hidas ja kallis valmistaa.
Rheinmetall-Borsig ja Krieghoff valmistivat asetta 1942–1945 kahtena mallina noin 7 000 kappaletta.
Sodan jälkeen FG-42:n toimi teknisenä esikuvana yhdysvaltalaiselle M60-konekiväärille.
Tekniset tiedot
FG-42-1 / FG-42-2
Euroopan unionin teollisoikeuksien virasto
pienoiskuva|270px|Euroopan unionin teollisoikeuksien viraston rakennus Espanjan [[Alicantessa.]] Euroopan unionin teollisoikeuksien virasto (, EUIPO) on vuonna 1994 perustettu, Alicantessa toimiva EU:n erillisvirasto. Se on henkilöstömäärältään suurimpia erillisvirastoja; viraston palveluksessa on noin 775 ihmistä.
Euroopan unionin teollisoikeuksien virasto hallinnoi Euroopan unionin laajuisiin tavaramerkkeihin ja malleihin liittyviä oikeuksia, teollis- ja tekijänoikeuksien loukkausten eurooppalaista seurantakeskusta ja orpoteosten tietokantaa. EUIPO myöntää kaikkien EU-maiden alueella voimassa olevia EU-tavaramerkkejä hakijoille vaadittujen ehtojen täyttyessä. Euroopan unionin tavaramerkin hakeminen maksoi vuonna 2017 verkossa 850 euroa, ja myönnetty EU-tavaramerkki on voimassa 10 vuotta kerrallaan. Lisäksi EUIPO myöntää erilaisia mallisuojia kuten yhteisömalleja.
Virasto on vuoteen 2016 saakka toiminut nimellä Office for Harmonization in the Internal Market (OHIM).
Emil Kantola
Emil Aleksander Taavetinpoika Kantola (17. syyskuuta 1886 Ylivieska - 20. syyskuuta 1916 Latvia) oli suomalainen jääkäri. Hänen vanhempansa olivat työmies Taavetti Kantola ja Lyydi Maria Korte.
Jääkärikausi
thumb|300px|Jääkäripataljoona 27:n 1. komppania. Kantola toimi työmiehenä ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 13. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, missä hän kaatui taistelussa venäläisten luodista 20. syyskuuta 1916 ollessaan komennettuna varmistusketjuun pioneerien suorittaessa varustelutöitä.
Hänet haudattiin sotilashautausmaahan lähelle Latsche-joen suuta Riianlahden rannalle Dumben yhteishautaan saksalaisten aseveljien kanssa. Samassa haudassa lepää myös neljä muuta partiokahakoissa vuonna 1916 kaatunutta suomalaista jääkäriä: Frans Viktor Heinonen, Einar Otto Evert Myntti, Viktor Kamis ja Konrad Johan Olof Pehrsson. Hän oli kuollessaan naimaton. Kunniamerkit: Jääkärimerkki, Saksan maailmansotaan osallistuneiden kunniaristi.
Slicks ’n’ Slide
Slicks ’n’ Slide on Timo ja Juha Kauppisen kehittämä ylhäältä päin kuvattu ajopeli, jonka ensimmäinen versio julkaistiin sharewarena vuonna 1993. Pelin ideana on ajaa pikkuautoilla kimurantteja ratoja joko tekoälypelaajia tai samalta tietokoneelta pelaavia ihmispelaajia vastaan. Pelin nykyinen versio on 1.5.1.
Suomessa peli tunnetaan yhtenä 1990-luvun suosituimmista yhdellä ruudulla pelattavista moninpeleistä.
Pelaaminen
Pelissä ajettavat radat näkyvät ruudulla kokonaan, joten moninpeli samalta ruudulta toimii hyvin. Slicks ’n’ Slidessa on laaja ajoneuvovalikoima (muun muassa ufo, moottoripyörä ja panssarivaunu), ja ajoneuvovalinta riippuukin usein radan tyypistä. Uusimmissa versioissa on mukana myös aseet ja autojen vaurioituminen.
Slicks ’n’ Slidea pystyy pelaamaan maksimissaan neljä henkilöä samalta näppäimistöltä. Peliin pystyy tekemään omia ratoja kenttäeditorilla.
Slicks ’n’ Slide on edelleen myynnissä internetin kautta. Peli vaatii DOSBoxin toimiakseen 64-bittisellä Windowsilla.
Vastaanotto ja perintö
Slicks ’n’ Slide tunnetaan Suomessa suosittuna yhden ruudun moninpelinä, jollaisia julkaistiin erityisesti 1990-luvulla. Toimittaja Juho Kuorikosken mukaan pelin pelattavuus ei ole kärsinyt vuosien saatossa: se on ”pirullisen yksinkertainen” mutta edelleen koukuttava. Peli on hänen mielestään parhaimmillaan isommalla porukalla pelattuna. Nostalgisissa Slicks ’n’ Slide -pelimuistoissa korostuu erityisesti samalta näppäimistöltä pelaaminen, jolloin pelikokemus oli intensiivisin.
Pelit-lehden Ossi Mäntylahti antoi Slicksille 82 pistettä sadasta. Hän kuvaili sitä kiehtovaksi ja kehui sen suomenkielisyyttä. Moitteita hän antoi aseiden puuttumisesta ja vaikeasti opittavasta ohjattavuudesta. (Aseet lisättiin peliin vasta myöhemmässä versiossa.)
Mikrobitin MBnet-palstalla Jukka O. Kauppinen luonnehti Slicksiä ”klassikko- ja kulttipeliksi etenkin suomalaispiireissä”, ”ihmeellisen vetovoimaiseksi” sekä ”malliesimerkiksi pelattavuuden huipentamisesta”.
Ylhäältä päin kuvattujen ajopelien genre oli suosittu 1990-luvulla. Slicks ’n’ Sliden lähisukulainen on Remedy Entertainmentin Death Rally (1996). Slicks ’n’ Slidesta on julkaistu useita hyvin samankaltaisia klooneja kuten Turbo Sliders ja GeneRally. Uusimpia peliä kunnioittavia julkaisuja on iOS:lle vuonna 2014 julkaistu Drift’n’Drive. Slicks ’n’ Sliden pitkään elinkaareen on vaikuttanut myös rataeditori, jolla fanikunta on tehnyt peliin lisäsisältöä.
Christoffelin symboli
Christoffelin symboli on erikoistapaus affiinista konnektiosta. Christofelin symboli on keskeinen tekijä kovariantissa derivoinnissa ja se sisältyy myös geodeettisen viivan yhtälöön, jonka ratkaisuna saadaan tutkittavassa avaruudessa lyhin reitti kahden pisteen välillä. Myös Riemannin kaarevuustensori määritellään Christoffelin symbolien avulla. Käytännön sovelluksissa niitä tulee vastaan erityisesti yleisessä suhteellisuusteoriassa. Symboli on nimetty saksalais-ranskalaisen matemaatikon Elwin Bruno Christoffelin (1829–1900) mukaan.
Olkoon n-ulotteisen avaruuden (n-1)-ulotteinen aliavaruus, siis pinta, annettu parametrimuodossa
Lasketaan pintaa kuvaava uusi suure
Tässä esiintyvä \cdot tarkoittaa tavallista kahden vektorin välistä pistetuloa. Skalaarifunktiota kutsutaan Christoffelin symboliksi.
Käyttämällä Einsteinin summaussääntöä Christoffelin symboli voidaan lausua metrisen tensorin g avulla siten, että
Tästä muodosta symboleita ei kuitenkaan yleensä käytännössä kannata laskea. Huomaa, että vaikka Christoffelin symboli ensinäkemältä näyttääkin tensorilta, se määritelmänsä perusteella on vain tavallinen skalaarifunktio.
Uralilainen foneettinen aakkosto
Uralilainen foneettinen aakkosto eli suomalais-ugrilainen tarkekirjoitus (SUT) tai suomalais-ugrilainen transkriptio on foneettinen aakkosto, jolla voidaan täsmällisesti esittää kielen äänteitä. Järjestelmän esitteli E. N. Setälä vuonna 1901, ja se kehitettiin erityisesti uralilaisten kielten tarkekirjoitusta varten. Samaa järjestelmää käytetään myös eri tavoin täydennettynä turkkilaiskielten kuvaamisessa. Tämä johtuu siitä, että aikoinaan suomalais-ugrilaisten kielten tutkijoilla oli suuri vaikutus myös turkkilaiskielten tutkimuksen kehitykseen.
Kaikki tarkekirjoituksella kirjoitettu teksti on tässä artikkelissa kursivoitu.
Peruskirjaimisto
Suomalais-ugrilaisessa tarkekirjoituksessa käytetään seuraavia latinalaisperäisen kirjaimiston merkkejä:
Kapiteelikirjaimet
Kursiivityyppisellä kapiteelikirjaimella osoitetaan tavallisesti soinnillisena esiintyvän äänteen soinnittomuutta:
Vakiintuneen käytännön mukaan merkitään kapiteelikirjaimilla myös sellaisia konsonantteja, jotka ovat joko soinnittomia tai puolisoinnillisia. Tällaisia tapauksia ovat varsinkin seuraavat:
Mikäli halutaan selvemmin erottaa konsonantin soinnittomuus ja puolisoinnillisuus, käytetään puolisoinnillisen merkkinä pistettä kapiteelikirjaimen yllä, esimerkiksi Ż.
Äänteen soinnittomuus voidaan osoittaa myös alla olevalla viivalla, esimerkiksi a b. Tätä tapaa käytetään aina o ö ø ε a ä η -äänteiden soinnittomuutta osoitettaessa.
Kahden äänteen välistä soinnitonta siirtymä-äännettä, johon voi liittyä laryngaalihälyä, merkitään H:lla. (Tämän sijalla on toisinaan käytetty nurinkäännettyä c-kirjainta: ɔ.)
Lisäksi käytetään seuraavia kapiteelikirjaimia:
ʔ-merkillä osoitetaan soinniton laryngaaliklusiili, ja ᴤ-merkillä osoitetaan soinnillinen laryngaalispirantti.
Nurinkäännetyt kirjaimet
Nurinkäännetyllä vokaalimerkillä (ɒ ə ᴉ ɜ jne.) osoitetaan redusoitunutta (vajaaääntöistä) vokaalia. Redusoituneisuus voidaan osoittaa myös kirjaimen alla olevalla pienellä "koukulla" ( ˛ ) (ą ę į jne.). Tätä tapaa käytetään osoitettaessa äänteiden o u ü ᴐ ø æ redusoituneisuutta, ellei sitten niitä käännetä kyljelleen (ᴑ ᴝ ᴓ jne.)
Yhdenlaista nurinkäännettyä y-kirjainta (ɦ) käytetään soinnillisen h:n merkkinä.
Nurinkäännettyä m-kirjainta voidaan käyttää keskivokaalisen u:n merkkinä (ɯ =  u̮ )
Nurinkäännetty c-kirjaimella (ᴐ) osoitetaan puoliväljä o-äänne.
Nurinkäännetty kapiteeli-C = soinniton, puoliväljä o.
Nurinkäännettyä r-kirjainta (ɹ) käytetään soinnillisen täryttömän puolitremulantin merkkinä (nurinkäännetty kapiteeli-R eli ᴚ = vastaava soinniton äänne).
Pienikokoiset kirjaimet
Rivin ylälaidassa olevilla pienikokoisilla kirjaimilla osoitetaan ylilyhyet švaavokaalit, siirtymä-äänteet ja yleensäkin ylilyhyet äänteet, esimerkiksi suomen kolome, mäjen.
Pienikokoinen rivinylinen pisteetön kursiivikysymysmerkki ( ˀ ) osoittaa soinnitonta lujaa aluketta tai lopuketta.
Sorjasara
Sorjasara (Carex krausei) on sarakasvien (Cyperaceae) heimoon, sarojen (Carex) sukuun kuuluva kasvilaji. Sorjasara ei kuitenkaan ole selkeä laji, vaan osa tutkijoista pitää sitä hapsisaran (Carex capillaris) alalajina, muunnoksena tai muotona. Sorjasaraa on kutsuttu suomeksi myös nimellä sirosara, mutta sirosara on myös Carex brunnea -lajin suomenkielinen nimi.
Sirosaran varret voivat kasvaa 15–35 cm korkeiksi. Sen lehtilavat ovat 2–8 cm pitkiä ja 1–2 mm leveitä. Sirosaran kukintona on useasta tähkästä muodostuva tähkistö, jossa on noin viidestä kymmeneen pientä tähkää. Pullakot ovat 1,5–3,3 mm pitkiä sekä 0,7–1 mm leveitä, ja niissä on 0,3–0,7 mm pitkä suuota.
Sorjasaraa kasvaa kosteusoloiltaan monenlaisilla kasvupaikoilla kalkkipitoisella tundralla, rannoilla ja niityillä. Sorjasaraa tavataan Euraasiassa, Grönlannissa, Kanadassa sekä Alaskassa.
Susan Dunklee
Susan Dunklee (s. 13. helmikuuta 1986) on yhdysvaltalainen ampumahiihtäjä. Hän aloitti uransa ampumahiihtäjänä vuonna 2008. Hänen valmentajansa on Armin Auchentaller. Aiemmin häntä valmensi suomalainen Jonne Kähkönen.
Dunklee saavutti Hochfilzenin MM-kilpailuissa 2017 hopeaa yhteislähdössä ja oli normaalimatkalla kuudes.Anterselvan MM-kilpailuissa 2020 hän sai hopeaa pikakilpailussa. Hän sijoittui normaalimatkalla viidenneksi Ruhpoldingin MM-kilpailuissa 2012. Nämä kaikki laskettiin myös maailmancupin tuloksiin. Sotšin olympialaisissa 2014 hän oli yhteislähtökilpailun 11:s ja pikakilpailun 14:s. Oslon MM-kilpailuissa 2016 hän sijoittui pikakilpailussa kahdeksanneksi, takaa-ajossa kymmenenneksi ja yhteislähdössä 11:nneksi. .
Maailmancupin osakilpailuissa Dunklee on ollut kuudesti palkintokorokkeella. Maaliskuussa 2014 hän oli Oslon pikakilpailussa kolmas, helmikuussa 2016 Presque Islen pikakilpailussa toinen, joulukuussa 2016 Nové Měston pikakilpailussa kolmas, helmikuussa 2017 Hochfilzenin MM-yhteislähdössä toinen, maaliskuussa 2018 Oslon takaa-ajossa kolmas ja helmikuun 2020 Anterselvan MM-pikakilpailussa toinen. Maailmancupin kokonaiskilpailussa Dunklee on ollut parhaimmillaan kymmenes kaudella 2016–2017.
Dunklee saavutti Euroopan-mestaruuskilpailuissa pronssia pariviestissä 2018.
Torsten Odén
Jarl Torsten Odén oli suomalainen jääkäri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Riianlahdella vuonna 1916, jossa hän katosi partiokahakassa.
Perhe ja koulutus
Odénin vanhemmat olivat konemestari Karl Johan Odén ja Johanna Dahlin. Odén kirjoitti ylioppilaaksi Helsingin ruotsalaisesta normaalilyseosta vuonna 1914 ja liittyi Uusmaalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1914–1916.
Jääkärikausi
thumb|300px|Jääkäripataljoonan 2. komppania. Odén työskenteli matematiikan opettajan viransijaisena Kristiinan ruotsalaisessa yhteiskoulussa syyslukukaudella 1915 ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 21. helmikuuta 1916, josta hänet siirrettiin 30. toukokuuta 1916 heikon terveydentilan vuoksi pataljoonan täydennysjoukkoon. Hänet siirrettiin myöhemmin terveydentilansa parannuttua pataljoonan 2. komppaniaan. Hän otti osaa taisteluihin ensimmäisessä maailmansodassa Saksan itärintamalla Riianlahdella, missä hän katosi Oberzugführer Harald Öhquistin johtaman partion jouduttua kahakkaan 27. marraskuuta 1916. Hän joutui myöhemmin saatujen tietojen mukaan venäläisten sotavangiksi haavoittuneena ja menehtyi venäläisten sotilassairaalassa.
Suomen sotasurmat 1914-1922 ilmoittaa Odénin menehtyneet haavoihinsa, mutta tietoa voidaan pitää epäluotettavana, koska ruumista ei ole koskaan löydetty.
TPI
TPI (Test Process Improvement) on tietojärjestelmien testausprosessin kehittämismetodologia, jolla arvioidaan organisaation tai projektin testausprosessin kypsyyttä. Mallin avulla voidaan analysoida testausprosessin nykytila – sen heikkoudet ja vahvuudet. TPI-malli auttaa myös määrittelemään tavoitteita testausprosessin parantamiselle ja tuottamaan suunnitelman tavoitteisiin pääsemiseksi.
TPI:n elementit
TPI:n alkuperäisiä elementtejä ovat avainalueet (key areas), kypsyystasot (maturity levels), tarkistuspisteet (checkpoints) ja parannusehdotukset (improvement suggestions). TPI NEXT -versioon on lisätty klusterit (clusters) ja mahdollistajat (enablers). TPI-mallissa testausprosessia tarkastellaan 16 eri näkökulmasta, joita kutsutaan avainalueiksi:
Kukin avainalue saattaa olla eri kypsyystasolla. Kypsyystasoja TPI:ssä on neljä: alkutaso, hallittu, tehokas ja optimoitu. Malli mahdollistaa vaiheittaisen etenemisen alkutasolta optimoidulle. Jokainen kypsyystason ja avainalueen yhdistelmä on jaettu tarkistuspisteisiin. Eri avainalueiden tarkistuspisteistä on muodostettu klustereita, jotka osoittavat mitä asioita tulisi kehittää samaan aikaan. Näin ollen jokainen klusteri muodostaa yhden parannusaskeleen. TPI-analyysin tuloksena saadaan myös parannusehdotukset, jotka koskevat itse testausprosessin kehittämistä kohti suurempaa kypsyystasoa. Mahdollistajat puolestaan osoittavat missä testausprosessi ja muut ohjelmistokehityselinkaaren (SDLC) prosessit voivat hyötyä toisistaan.
Historia
TPI-metodologia kehitettiin 1990-luvun loppupuolella Capgemini-konserniin kuuluvan Sogetin Hollannin yksikössä. Ensimmäinen kirja Test Process Improvement – A practical step-by-step guide to testing julkaistiin 1998. Kirjan kirjoittivat Sogetin testauskonsultit Tim Koomen ja Martin Pol. 2009 TPI:stä julkaistiin paranneltu versio nimeltä TPI NEXT ja kirja TPI NEXT – Business Driven Test Process Improvement. Suurimmat syyt uuden version julkaisemiseen olivat halu korostaa testauksen liiketoimintalähtöisyyttä ja tarve tehdä mallista joustavampi, jotta sitä voitaisiin käyttää myös esimerkiksi ketteriä ohjelmistokehitysmenetelmiä soveltavissa tietojärjestelmäprojekteissa ja organisaatioissa.
Fievel matkalla villiin länteen
Fievel matkalla villiin länteen (An American Tail: Fievel Goes West) on vuonna 1991 ensi-iltansa saanut Phil Nibbelinkin ohjaama piirroselokuva. Elokuva on jatko-osa vuonna 1986 ilmestyneelle elokuvalle Fievel matkalla Amerikkaan.
Juoni
Elokuvan tapahtumat sijoittuvat kaksi vuotta myöhemmin Fievel matkalla Amerikkaan elokuvan jälkeen. Mousekewitzin perhe päättää jättää huonon vuokratalonsa New Yorkissa ja muuttaa kauas länteen.
Suomenkielinen näyttelijä
Muissa rooleissa: Merja Galle, Antti Häkkänen, Noora Malli, Pave Maijanen, Pauliina Wiskari, Mira Salo, Jussi Vatanen & Marika Tuhkala